Cuneiform Tablet BIN 4 53 (NBC 1693)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-dí-ma a-na a-mur-IŠTAR a-la-ḫi-im ì-lí-a-lim ù a-šùr-ta-ak-lá-ku qí-bi-ma 2 GÚ 10 ma-na AN.NA ku-nu-ku 38 TÚG.ḪI.A ú-ṣú-ur-ša-a-šùr ub-lá-ku-nu-tí ig-ri sà-ri-dim ša-bu mì-ma lá ta-da-na-šu-um i-na pá-ni-im ṭup-pì-a áš-pu-ra-ku-nu-tí um-ma a-na-ku-ma a-na ì-lí-a-lim dí-na mì-ma lá ta-da-na-šu-um i-na ša šé-pì-šu AN.NA-kam ma-dam il₅-té-qé i-na TÚG.ḪI-tí-a ma-ṭí-ú-tim li-qé-a-ma a-na ni-kà-sí-a qá-tí i-ta-dí-a ší-tí TÚG.ḪI-tí-a ù 2 GÚ AN.NA a-na a-šur-ta-ak-lá-ku dí-na-ma a-šar KÙ.BABBAR 1 GÍN ba-lá-ṭí-a lu-bi-il₅ ù šu-ma lá-šu a-šar wa-áš-bu šé-bi₄-lá-šu-um šu-ma ḫa-ra-šu a-ni AN.NA-ki ù TÚG.ḪI-a i-na ṣé-er DAM.GÀR ke-nim a-na u₄-me id-a DAM.GÀR lu ke-en₆ u₄-me ITU.KAM ú ITU.KAM lá ta-be-e-lá a-na i-lí-a-lim qí-bi₄-ma ší-tí KÙ.BABBAR-pì-a pá-ni-im 20 ma-na i-na pá-ni-im-ma šé-bi₄-lam lu-qú-tám ša šé-pì-kà za-ki-a-ma ti-ib-a-ma a-tal-kam ṭup-pu-um a-num wa-ar-ki